
U ime Allaha Milostivog Samilosnog 



UVOD PRVOM IZDANJU 

Hvala i zahvala Uzvišenom Allahu, dželle še’nuhu, Koji sve 
u mjeri stvori i odredi, Koji mu’mine Pravim putem uputi, a 
kafirima bolnu kaznu priredi. 

Neka su salavat i selam na Njegovog resuli ekrema, 
Muhammeda, sallallahu alejhi ve sellem, koji vjerno dostavi 
Allahovu poslanicu i emanet predade i ummet posavjetova i na 
Allahovom putu se bori sve do preseljenja na ahiret. Neka ga 
Uzvišeni Allah, subhanehu ve teala., obaspe svojom milošću i 
podari mu najljepše što će ikome dati. Neka su mir i spas na 
njegovu porodicu, ashabe i na iskrene sljedbenike do Sudnjeg 
dana. 

Osnova vjere Islama jeste akida, čisto i izvorno uvjerenje 
koje se očituje u šehadetu, koji se pored izgovaranja riječima 
pokazuje i na djelima. Prvo, temeljno i najvažnije djelo gdje se 
potvrđuje šehadet jeste namaz koji vodi u svako dobro i odvraća 
od svakog zla, veza je između čovjeka i njegovog Uzvišenog 
Gospodara, čisti ljude od grijeha, granica je između vjerovanja i 
nevjerovanja, jača mu’mina, garant je Allahove zaštite i za koga 
će se prvo polagati račun na Sudnjem danu i prema kome će se 
određivati i ostala ljudska djela. 

Namaz je naređen i narodima prije nas, s tim što su se 
prema njemu neodgovorno ponijeli, poveli se za svojim strastima 
i propast doživjeli. Uspjeh i napredak ovoga ummeta ovisi o 
njegovoj primjeni Islama i najodgovornijem odnosu prema ovim 
uzvišenim emanetima koji su nam povjereni, a jedan od 
najvažnijih jeste namaz. 

U proteklom periodu mnogi se nisu upoznali sa izvornom 
Allahovom vjerom, te je nisu ni primjenjivali. Kod mnogih je još 
uvijek prisutno uvjerenje da se musliman može biti po naciji, 
porijeklu ili pukom pripisivanju muslimanima, bez znanja, 
uvjerenja i pokornosti Allahu, subhanehu ve teala. Zato je danas 
potrebno jedno svestrano i temeljito osvješćenje muslimana, 
počevši od akide, ispravnog islamskog vjerovanja, preko 
namaza i svih drugih principa, propisa i djelatnosti, tako da vjera 
obuhvati sve pore našeg života, privatnog i javnog, porodičnog i 
društvenog, sve dok Allahova Riječ ne bude gornja i dok se 
propisi ove vjere ne počnu primjenjivati na svim nivoima društva. 

Naša obaveza prema Uzvišenom Stvoritelju jeste da u 
Njega vjerujemo, u Njegovoj jednoći i jedinstvenosti, da Mu 
budemo uvijek u pokornosti u skladu sa Njegovom voljom i 
željom. Jer sve što je odredio i propisao zasnovano je na 
savršenoj mudrosti i znanju u korist ljudima. 

Zato je potrebno ispravni i izvorni Islam dostaviti i proširiti 
među širokim masama i učiniti ga pristupačnim svima na lahak i 
jednostavan način, daleko od ispraznih filozofija i neosnovanog 
teoretisanja i pretpostavki. 

U tom smislu urađena je sa Allahovom, subhanehu ve 
teala, pomoću i ova knjiga koja ima za cilj da na jednom mjestu u 
kratkim crtama objedini, na temelju jasnih dokaza iz Kur’ana i 
Sunneta, osnovno što je potrebno da poznaje svaki musliman o 
namazu i njegovim propisima. 

Moglo bi se dosta pisati o ovoj tematici i opet govor o 
namazu ne bi bio do kraja iscrpljen. 

Molimo Allaha, subhanehu ve teala., da primi ovo skromno djelo i 
da u njemu dadne svoj bereket i blagoslov kako bi korist od 
njega došla do što šireg kruga ljudi. 

Nijjet nam je pisati i o drugim oblastima iz Islama ovim 
načinom i sve s ciljem olakšanja i shvatanja i rada po propisima 
Allahove vjere. 



Šer. rec. 

UVOD DRUGOM IZDANJU 



Uz pomoć Allaha, subhanehu ve teala., štampamo drugo 
izdanje knjige “Namaz u Islamu” u jednom relativno kratkom 
periodu od vremena prvog izdanja. 

Razlog tome je velika potreba i potražnja knjige, ubrzo 
nakon njene pojave. Činjenica je, da nam je već odavno 
potrebna knjiga o namazu koja u sebi objedinjava jednostavnost 
pristupa materiji, spominjanje dokaza i sažetost u okvirima 
pokušaja da se obuhvati i svestrano obradi jedna široka i 
razgranata tema. 

Ovo drugo izdanje je dorađeno i prošireno novim 
naslovima u vezi sa namazom, hadisima su spomenuti izvori i 
stepen, te su uvrštena nužna pojašnjenja za kojima se osjetila 
potreba. Uveliko su se uključila u ovaj odgovoran i naporan rad 
dvojica svršenika fakulteta šerijata iz Emirata i to Nusret 
Imamović i Ismet Purdić, na čemu im činimo dovu Allahu, 
subhanehu ve teala., za svako dobro i dalji uspjeh i napredak. 

Ovom prilikom je ukazano, pored izvora korištene 
literature, i na ono što je propušteno da se spomene u prvom 
izdanju, a to je korištenje knjige svršenika Jordanskog 
Univerziteta, Safeta Kuduzovića “Svojstva Poslanikovog 
namaza” u pripremi teksta. 

Nadamo se da će i ovo drugo izdanje naići na lijep prijem 
kod zainteresovanih i da će ostvariti svoj cilj, a to je upoznavanje 
ibadeta Allahu, subhanehu ve teala, kroz svjetlo Kur’ana, 
Sunneta i riječi ehlisunnetske uleme. 

Neka nam je Allah, subhanehu ve teala, svima na pomoći. 

UVOD TREĆEM IZDANJU 



Pred nama je treće dopunjeno i dorađeno izdanje 
"Namaza u Islamu". Postoji veliko interesovanje, sa Allahovom 
pomoću, za ovim djelom, na čemu smo zahvalni Uzvišenom 
Stvoritelju i što nas posebno raduje. Izražena je želja da se 
prevede na albanski i njemački jezik, pa bi smo voljeli da i ovi 
prijevodi što prije ugledaju svjetlo dana. I pored uloženog truda i 
nastojanja svjesni smo činjenice da ljudski rad nije savršen, tako 
da će nam dobro doći svaki bratski savjet i primjedba, jer nam je 
želja afirmacija i prezentovanje izvornih islamskih propisa, bez 
primjesa uvedenih običaja, bidata, pretpostavki i neosnovanih 
mišljenja. Na ovaj način se olakšava pristup Islamu i njegovim 
savršenim propisima. 

Ova knjiga je korisna kako onima koji se po prvi put 
susreću sa namazom u praksi, tako i onima koji već odavno 
praktikuju Islam klanjajući, tako da će kroz nju ponoviti naučeno, 
saznati novo i ispraviti netačno. Nakon čitanja "Namaza u 
Islamu" mnogi su se osjetili jačim i privrženijim pristupu namazu, 
saznavši pojedinosti u pogledu istog. 

AKIDA - OSNOVA SVAKOG RADA 



VJEROVANJE U ALLAHA, DŽELE ŠE’NUHU 

"Mi nismo stvorili nebesa i Zemlju i ono što je između 
njih da bismo se igrali, Mi smo ih stvorili s ciljem, ali većina 
ne zna. " (Ed-Duhan, 38.-39.) 

"Mi nismo uzalud stvorili nebo i Zemlju i ono što je 
između njih; tako misle nevjernici." (Sad, 27.) 

"A Allah je nebesa i Zemlju mudro stvorio i zato da bi 
svaki čovjek bio nagrađen ili kažnjen prema onome što je 
zaslužio; nikome neće biti učinjena nepravda." (El-Džasije, 
22 .) 

Mu’min potvrđuje i prihvaća da ima Jednog i Jedinog 
Stvoritelja, Sveznajućeg i Mudrog Gospodara, Boga Kojem se 
pokorava i Koji ga je stvorio nakon što nije bio ništa i nije mu bilo 
spomena. Stvorio ga je od kapi sjemena, uobličio ga i uljepšao 
njegov izgled, a zatim mu prilagodio uslove za život na Zemlji, 
kao što je to uradio s njegovim (pra)ocem i (pra)majkom. 

Mu’minov iman u njegovog Gospodara i Stvoritelja počiva 
na nepobitnim dokazima, očevidnim činjenicama, jasnim i 
vizuelnim znakovima, koji se nalaze u svim dijelovima prostranog 
univerzuma, poduprtim vahjom (Objavom) od Allaha, džele 
še’nuhu, koji nam je dostavljen putem iskrenih poslanika. 

“Mi ćemo im pokazati Naše dokaze u svemirskim 
prostranstvima, a i u njima samim, da bi im postalo sasvim 
jasno, da je on (Kur’an) istina.” (Fussilet, 53.) 

Kada čovjek spozna svoga Uzvišenog Stvoritelja i s Njime 
uspostavi kontakt (namazom, ibadetom), uvidjet će da je on 
vlasništvo samo svoga Stvoritelja, da je samo On taj koji 
zaslužuje da Mu se ibadet čini, da Mu se bude pokorno i 
potčinjeno. Ovim se vjernik oslobađa potčinjenosti, osim Allahu, 
džele še’nuhu: 

“O ljudi, ibadet činite Gospodaru svome, Koji je stvorio 
vas i one prije vas, da biste bili bogobojazni.” (El-Bekare, 
21 .) 

Vjernik zna svrhu svog postojanja i svoju ulogu na Zemlji, 
kao i djela kojima je zadovoljan njegov Gospodar, a kloni se 
onoga što srdi njegovog Stvoritelja. On zna šta slijedi poslije 
smrti. Vjernik zna svog Stvoritelja i Poslanika svoga Stvoritelja. 
Nevjernika okružuju tmina i neznanje i on luta. 

“Allah je zaštitnik onih koji vjeruju i On ih izvodi iz 
tmina na svjetlo, a onima koji ne vjeruju - zaštitnici su 
šejtani i oni ih odvode od svjetla u tmine; oni su stanovnici 
Džehennema, oni u njemu vječno ostaju.” (El-Bekare, 257) 

Nevjernik ne vjeruje u svog Stvoritelja pored očiglednih 
znakova na Zemlji i na nebu. On ne vjeruje u poslanike pored 
jasnih argumenata i dokaza o njihovoj iskrenosti. 

“A na Dan kada ih On pozove i upita: Šta ste 
odgovorili poslanicima?' Toga dana oni neće znati šta će 
odgovoriti pa se neće međusobno ni raspitivati.” (El- 
Kasas,65.- 66.) 

Takvog ćeš vidjeti kako robuje raznim idolima i kako je 
pokoran tagutima (silnicima) i lažljivcima, bez ikakvog osnova ili 
dokaza. 

“Doista od onih koji ne vjeruju, i umru a nevjernici su, 
niti od jednog neće biti primljeno blago da se njime otkupi, 
makar ga, koliko ovaj svijet bilo! Njima pripada kazna bolna, 
i njima neće niko u pomoć priteći.” (Ali-lmran, 91.) 

Nevjernik zna za blagodati koje lično posjeduje u sebi, kao 
što su: vid, sluh, razum, zdravlje i život; blagodati kojima se 
koristi na Zemlji, kao što su: biljke, životinje, voda, zrak, različiti 
resursi u prirodi i rude; te blagodati na nebu od kojih ima koristi, 
kao što su Sunce, Mjesec, smjena dana i noći, on zna da sve 
ove blagodati, skrivene i vidljive, nije on za sebe stvorio. On zna 
da postoji Tvorac i Gospodar tih blagodati i svjesno zaboravlja i 
ne vidi dobrotu svoga Stvoritelja, a te blagodati koristi u javnom 
ispoljavanju nevjerovanja i griješenja. 

“Allah je Stvoritelj nebesa i Zemlje; On spušta s neba 
kišu i čini da pomoću nje rađaju plodovi kojima se hranite; i 
daje vam da se koristite lađama koje plove morem voljom 
Njegovom, i daje vam da se rijekama koristite; i daje vam da 
se koristite Suncem i Mjesecom, koji se stalno kreću, i daje 
vam da se koristite noći i danom; i daje vam od svega onoga 
što od Njega zamolite, i ako biste Allahove blagodati brojali, 
ne biste ih nabrojali. - Čovjek je, uistinu, nepravedan i 
nezahvalan.”(lbrahim, 32.-34.) 

To je nevjerovanje, laž, prikrivanje istine i zabluda. 
Nevjernik luta tminama najvećeg neznanja, ne spoznajući svoga 
Stvoritelja!! On ne zna ni zašto ga je stvorio! Ne zna zašto ga je 
doveo na ovaj svijet! 

“Zar je onaj koji zna da je istina ono što ti se objavljuje 
od Gospodara tvoga kao onaj koji je slijep? A pouku samo 
razumom obdareni primaju. ” (Er-Ra ’d, 1 9.) 

Nevjernik zna samo za dunjalučki život i samo zna za svoje 
interese i užitke, koji usmjeravaju njegova djela i određuju 
njegove odnose s drugim ljudima. 

“Sve što vam je darovano samo su naslade i ukrasi u 
životu na ovom svijetu; a ono što je u Allaha bolje je i trajno 
je. Zašto se ne opametite?” (El-Kasas, 60.) 

“Život na ovom svijetu nije ništa drugo do zabava i 
igra, a samo onaj svijet je život, kad bi samo oni znali. ” 

(El-Ankebut, 64.) 

Između takvog čovjeka i njegovog Gospodara prekinuta je 
veza zbog njegovog nevjerovanja u poslanstvo Vjerovjesnika i 
zbog negiranja vjerovanja u ahiret. 

Postoje mnogi dokazi koji upućuju na Allaha i Njegovu 
jednoću i savršenost. 

Ovdje ćemo navesti samo tri, a to su: 



RAZUM; 

OSJEĆAJ; 

FITRA (ČISTA, NEISKVARENA PRIRODA). 

RAZUM 

Imam Ibn-Kesir spominje da je Harun er-Rešid došao 
imamu Maliku i pitao ga: 

„0 Ebu-Abdullah, šta je dokaz Allahove jednoće?" Imam 
Malik je odgovorio: „Čudim ti se Harune, zar različitost zvukova i 
glasova i mnoštvo oblika i stvorenja ne svjedoče o Gospodaru 
svjetova?!" 

Prenosi se da je jedna grupa nevjernika došla iz Indije, 
želeći razgovarati sa islamskim učenjakom Ebu-Hanifom, 
radijallahu anhu, o postojanju Allaha džele še’nuhu. Ebu-Hanife 
je bio vrlo oštrouman alim, te im je obećao da se nađu poslije 
dan ili dva, pa su mu došli. 

Pitali su: “Šta ti kažeš?” Odgovorio je: “Vidio sam veliku 
lađu kako siječe valove Tigrisa bez kormilara, natovarena teškim 
teretom. Nakon izvjesnog vremena lađa se sama zaustavila na 
obali, a sve stvari su se iskrcale na obalu bez ičije pomoći." 

“O tome razmišljaš?" upitaše. Reče: “Da.” Odgovoriše: “Ti 
onda nemaš ni trunke razuma! Da li je normalno da dođe brod 
bez vodiča, usidri se i otplovi?! To je neshvatljivo.” Ebu-Hanife, 
r.h., reče: “To ne shvatate, a shvatate da su ova nebesa bez 
stubova, Sunce, Mjesec, zvijezde, planine, drveće, životinje i 
ljudi, svi bez Stvoritelja!” 

Kako to shvatate i prihvatate?!" Uvidjeli su da ih je on 
nadmudrio svojim razumom. 

Ako čovjek razmisli, vidjet će da mu je Allah, Koji ga je 
stvorio, dao sredstva pomoću kojih može izučavati razne vrste 
vjerskih i dunjalučkih znanosti, bez kojih nije u stanju steći bilo 
šta od nauke: 

„Allah vas je izveo iz utroba vaših majki a da ništa 
niste znali, pa vam je dao sluh, vid i srce, ne biste li bili 
zahvalni (En-Nahl, 78.) 

Logički principi 

Ono što ne postoji ništa ne može stvoriti 

Ako nešto ne postoji, ono nije u stanju ništa stvoriti jer 
samo po sebi ne postoji. 

Ono što je postalo ništa ne može stvoriti 

Ako razmišljamo o stvorenjima koja svakodnevno dolaze 
na svijet kao što su čovjek, životinje, biljke i ako razmišljamo o 
svim pojavama u svijetu postojanja kao što su: vjetrovi, kiše, noć, 
dan i posmatramo neprekidno skladno i precizno kretanje Sunca, 
Mjeseca i zvijezda, te ako razmislimo o svemu ovome i ostalim 
mudro usklađenim promjenama koje se događaju svakog 
trenutka u svijetu postojanja, naš razum svakog momenta čvrsto 
zaključuje da sve ovo nije stvoreno bez Stvoritelja već su to 
stvorenja Uzvišenog Allaha Koji postoji: 

„Zar su oni bez Stvoritelja stvoreni ili su oni stvoritelji? 
Ili, jesu li oni stvorili nebesa i Zemlju? Ne, nego su oni bez 
čvrstog uvjerenja / 1 (Et-Tur, 35.-36.) 

„Na nebesima i na Zemlji zaista postoje dokazi za one 
koji vjeruju. U stvaranju vas i životinja koje je razasuo, 
dokazi su za ljude koji su čvrsto uvjereni. I smjena noći i 
dana i kiša koju Allah s neba spušta da pomoću nje Zemlju, 
nakon mrtvila njezina oživi i promjena vjetrova - dokazi su 
za ljude koji imaju pameti. To su Allahovi dokazi koje ti kao 
istinu navodimo, pa u kakav ćete govor, poslije Allaha i 
Njegovih dokaza, vjerovati.?" (El-Džasije, 3.) 

Ako razmislimo o stvorenjima, Allahovi dokazi u njima će 
nam ukazati na neka svojstva Uzvišenog Allaha. 





JMa našem putu do uspjeha držimo se jKur'ana i Sunneta 



13 



nt 



Poznato ti je da hrana koju jedemo ne čuje, ne vidi, ne 
kreće se, ne diše, ne spava i ne budi se, a kada hrana uđe u 
tvoje tjelo, postaje živo tijelo, koje se odlikuje prethodnim 
svojstvima. Isti je slučaj sa hranom životinja. Također, sastojci 
vode, zemljane prašine i vazduha kojim se hrane biljke, ne 
razvijaju se, ne daju plodove, ne dišu i ne hrane se, a kada uđu u 
tijelo biljke preobražavaju se u žive i raznovrsne biljke. 

Ovaj životni proces koji se svakodnevno i u svakom 
momentu odvija u svakom tijelu biljki, životinja i ljudi, svjedoči da 
su oni stvorenja Onoga Koji je jedino u stanju darovati život. 

Čovjek je pokušavao stvoriti život pa je svaki njegov 
pokušaj završavao otvorenim neuspjehom, tako da su istraživači 
sa istoka i zapada javno priznali svoju nemoć u pogledu 
stvaranja života. 

Zaista, ljudi su nemoćni povratiti nešto ako bi im mušica 
uzela, jer i današnja nauka je potvrdila da što god mušica uzme 
ona to pokvasi pljuvačkom i automatski ga preobrazi u nešto 
sasvim drugo (prije nego što proguta, ona to svari), što je više 
nemoguće povratiti. 

Istinu je rekao Uzvišeni Allah u Kur’anu: 

„O ljudi, evo jednog primjera, pa ga poslušajte: - Oni 
kojima se vi mimo Allaha obraćate, ne mogu ni mušicu 
stvoriti, makar se radi nje svi sakupili. A ako bi im mušica 
nešto uzela, oni to od nje ne bi mogli izbaviti. Slab je onaj 
koji traži, a i ono što se traži! Oni ne poznaju Allaha kako 
treba, a Allah je zaista moćan i silan!“ (El-Hadždž. 73.-74.) 

Život koji je dat i koji se svakodnevno pojavljuje u živim 
bićima ne može nastati bez vječno Živog i Uzvišenog Allaha. 

„Njemu pripada vlast na nebesima i na Zemlji, oživljava 
i usmrćuje i On je svemu kadar. ” (El-Hadid, 2.) 

,,l osloni se na Vječno Živog Koji ne umire”! (El- 
Furkan,58.) 

Na isto pitanje koje se tiče postojanje Allaha, džele 
še’nuhu, imam Ahmed IbnHanbel je odgovorio tako što je uzeo 
jaje i rekao: 

„Vidite ovo jaje! Što se tiče njegove vanjštine, ono je 
srebrene boje, a što se tiče njegove unutrašnjosti, ono je žuto 
kao zlato, a kada se ono naleže iz njega izađe životinja koja čuje 
i vidi. Zar to nije dokaz o postojanju Onoga Koji sve čuje i vidi i 
Koji sve zna?“ 

Ako razmislimo o zamecima u utrobi stvorenja, vidjet ćemo 
da su oči stvorene još u matericama majki, gdje vlada potpuna 
tama, mada znamo da oči vide samo na svjetlosti, što nam 
potvrđuje da Onaj koji stvara oči zna da će iz materice izaći na 
svijet u kome je svjetlost. 

Također nam je poznato da krila kod ptica nastaju u jajetu, 
što nam potvrđuje da Allah, Stvoritelj nebesa i Zemlje, zna da će 
te ptice letjeti u zraku, pa im zato i stvara krila prije njihovog 
rođenja. 

,,A kako i ne bi znao Onaj koji stvara, Onaj Koji sve 
potanko zna, Koji je o svemu obaviješten (El-Mulk, 14.) 

„Da znate da je Allah svemu kadar i da Allah sa svojim 
znanjem sve obuhvata / 1 (Et-Talak, 12.) 

Kada je čovjek bio obavijen tamom u materici niko od 
stvorenja mu nije mogao bilo čime pomoći, vodom ili hranom, pa 
čak ni otac ni majka u čijoj je utrobi stvoren i oblikovan. 

Međutim, milost Allaha, dželle še’nuhu, Onoga Koji daje 
neizmjernu opskrbu, putem pupčane vrpce mu je osigurao 
gotovu i svarenu hranu kao opskrbu. 

Kada dijete dolazi na svijet i kada se presiječe pupčana 
vrpca, Allah, džele še’nuhu, hranu tom djetetu izvodi iz majčinih 
grudi i nadahnjuje ga na koji će način tu hranu sisati, mada još 
uvijek ne vidi, ne čuje i ne razmišlja. 

Zatim, Allah, dželle še’nuhu, opskrbljuje čovjeka voćem i 
povrćem koje dobiva hranu iz vode, zemljanje prašine i vazduha. 
Allah je potčinio Sunce da koristi biljkama da bi se upotpunila 
proizvodnja hrane koja je potrebna čovjeku i životinjama. 

Ovo nam jasno ukazuje na to da hrane ne bi bilo da Allah 
ne daje pitku vodu, plodnu zemlju za usjeve, pogodnu klimu i 
druge odgovarajuće uvjete, potrebne za proizvodnju hrane od 
biljaka. 



„Neka čovjek pogleda u svoju hranu! Mi obilnu kišu 
prolivamo, zatim na zemlji pukotine prosijecamo i činimo da 
iz nje žito izrasta, i grožđe i povrće, i masline i palme, i 
bašče guste, i voće i bilje, na uživanje vama i stoci vašoj. “ 

(Abese, 24.-32.) 

„Ili ko je taj koji će vas nahraniti, ako On hranu Svoju 
uskrati? Ali oni su uporni u bahatosti i u bježanju od istine. “ 

(El-Mulk, 21.) 

Onaj koji te je sačuvao od mnogih opasnosti u vrijeme dok 
si oblikovan u majčinom stomaku, isti je onaj koji čuva tako 
osjetljivi mozak u čvrsto povezanom i sigurnom kavezu lobanje. 

On kostima čela čuva isto tako osjetljive oči, nosnom je 
košću zaštitio nosni otvor, a srce i pluća je smjestio i čuva ih u 
sigurnom grudnom košu. 

To je onaj koji ti čuva život, osigurava ti uvjete života kao 
što su: hrana, voda, vazduh, svjetlost, toplota i drugo. 

On te nije zadužio da unosiš zrak u pluća, ili da ga ispuštaš 
u snu i kad si budan. Da te je zadužio, ti ne bi mogao učiniti ništa 

drugo osim unošenja i ispuštanje zraka dok si budan, jer ako te, 
recimo, osvoji san, disanje bi prestalo i došla bi smrt. 

Cjelokupno postojanje samo po sebi predstavlja svojevrsnu 
potvrdu daje to djelo Jednog i Jedinog Allaha, džele še’nuhu 
Ti vidiš da tvoja ishrana zavisi od rada želuca i crijeva. Ljekari 
kažu da rad crijeva zavisi od rada krvotoka, a uloga krvi zavisi od 
zraka i disanja. Čist zrak za disanje zavisi od rada biljaka, koji 
opet zavisi od sunčeve svjetlosti, a sunčeva svjetlost zavisi od 
drugih zvijezda i nebeskih tijela. 

Činjenica da postojanje i funkcija želuca ovisi o postojanju i 
funkciji tijela dovoljno jasno govori da su sva ta stvorenja djelo 
jednog Gospodara. 

Allah, dželle še’nuhu, kaže: 

“Allah nije uzeo sebi sina i s Njim nema drugog 
božanstva! Inače, svaki bi bog s onim što je stvorio - radio 
šta bi htio, i jedni bi se nad drugim nadmetali. Hvaljen neka 
je Allah, Koji je daleko od onoga što oni iznose.” (El- 
Mu’minun, 91.) 

“Kada bi na njima /nebesima i Zemlji/, bilo božanstava 
osim Allaha, propali bi. Pa neka je slavljen, Gospodar Arša 
iznad onoga što mu oni pripisuju . ” (El-Enbija’, 22.) 

Znači, nije moguće da nešto slučajno postoji, tj. da je 
nastalo slučajno. Dakle, neophodno je da imaju svog stvoritelja. 

Pa ko je on? - On je Allah, subhanehu ve teala! 

„Zar su oni bez Stvoritelja stvoreni ili su oni stvoritelji? 
I jesu li oni stvorili nebesa i Zemlju? Ne, nego su oni bez 
čvrstog uvjerenja.“ (Et-Tur, 35.-36.) 



Upitan je jedan beduin: “Kako si spoznao svog 

Gospodara?” Odgovorio je: “Trag na putu upućuje da je neko 

prolazio, a izmet ukazuje na devu. Nebesa puna zvjezdanih 
puteva i Zemlja sa širokim stazama, i more sa ogromnim 
talasima, zar ne upućuju na Onoga Koji sve čuje i sve zna?!” 



OSJEĆAJ 

Ne sumnjam u postojanje onoga što osjećam svojim 
čulima. To je prihvaćena, opće poznata razumska istina. 

Postoje stvari koje nismo vidjeli niti osjetili, ali čvrsto vjerujemo u 
njihovo postojanje, kao što čvrsto vjerujemo u postojanje onoga 
što vidimo i osjećamo. 

Čvrsto smo uvjereni u postojanje Indije i Brazila, a nismo ih 
posjetili niti vidjeli. 



Kako se može biti uvjeren u postojanje nečega, a 
nije se osjetilo svojim čulima? 

Čvrsto uvjerenje postiže se putem čula i promatranjem i 
putem svjedočenja prenosilaca kojima vjerujemo, tj. putem 
vjerodostojnih vijesti. 

Koliki je domet spoznaje koju dosežu čula? Jesu li ona u 
stanju dokučiti sve što postoji? 

Ne vidim mrave kad se kreće na udaljenosti od tri milje iako 
mrav postoji, niti vidim bakterije i mikroorganizme u čaši čiste 
vode iako se u čaši nalaze milioni tih bakterija. 

Isto tako, ne vidim elektrone koji kruže u sredini atoma, kao 
što kruže zvijezde na nebeskom svodu. 

Čula dakle, od svjetova nad kojima im je vlast dana, 
otkrivaju samo jedan njihov dio. 

Zar ne postoji mogućnost da između svijeta boja nad kojim 
bdije oko i svijeta glasova nad kojim bdije uho, postoji i jedan 
drugi svijet koji u osnovi ne poznajem, jer ne posjedujem čulo za 
njegovu spoznaju? 



Ima li iko pravo da porekne ono što ne vidi? 

Čovjek koji je slijep od rođenja u mogućnosti je da sluhom 
spozna da je more plavo a livada zelena, ali nije u mogućnosti 
dokučiti šta je to plavetnilo ili zelenilo. 

Gluh čovjek putem obrazovanja sazna da se melodije 
sastoje od stihova, taktova, skala i nota. Međutim, nije u stanju 
osjetiti pravi smisao melodije. 



Da li onaj koji je slijep ima pravo negirati postojanje zelenila, 
a onaj koji je gluh negirati stvarnost melodije, zato što je ne 
osjećaju? 

Kada oko ugleda štapić u čaši vode, razum se ne zavarava 
onim što je oko vidjelo, jer zna da je štap prav. 

Kad oko vidi pješak u pustinji kao vodu, razum zna da je to 
fatamorgana (varka) i da nije voda nego pijesak. 

Razum je dakle postao sudija i taj njegov sud je dalekosežan. 

Međutim, da li on sudi o svemu i je li domet njegovog 
rasuđivanja beskonačan? 

Poznato je da razum nije u stanju dokučiti ništa dok se ne 
ograniči s dvije stvari: vremenom i prostorom, tako da ono što 
nije ograničeno vremenom i prostorom razum sam po sebi nije u 
stanju dokučiti. 

Kada bi ti profesor historije rekao: “Počeo je rat između 
Arapa i Perzijanaca. Međutim, nije počeo prije Islama, niti poslije, 
niti u bilo kojem vremenu, ali je, uistinu, počeo!”- ne bi to shvatio 
niti mu povjerovao, niti ćeš to prihvatiti. 

Kada bi ti profesor geografije rekao: “Postoji grad koji nije u 
ravnici, niti na brdu, niti na kopnu, niti na moru; nije na Zemlji, niti 
na nebesima, niti u bilo kojem prostoru, međutim - on postoji!” - 
ne bi to shvatio, prihvatio, niti mu povjerovao. 

Dakle, razum ne donosi sud, osim u granicama vremena i 
prostora, tako da ono što je van tih granica kao pitanje duše i 
Allahovog, dželle še’nuhu, određenja, Njegove Uzvišenosti i 
atributa, razum o njima ne donosi sud. 

Razum je ograničen i ne donosi sud o neograničenom, niti 
je u stanju da ga shvati. 

Predstavi sebi vječnost vjernika u Džennetu! Vjernički 
razum je uvjeren da je to istina i taj jekin (uvjerenje) mu je došao 
putem vijesti Iskrenog poslanika Muhammeda, sallallahu alejhi 
ve sellem, Međutim, pogledaj da li tvoj razum shvaća vječnost? 

Razmisli o njoj, pa ćeš vidjeti kako zamišljaš njihov boravak 
u Džennetu, stoljeće ili dva stoljeća, stotinu, milion ili hiljadu 
miliona stoljeća, a zatim ćeš ustanoviti da tvoj razum postaje 
nemoćan i pita se: “ Šta poslije toga?” On time želi odrediti 
granicu. Nije u stanju shvatiti beskonačnost. 

Njemački filozof Kant napisao je knjigu u kojoj potvrđuje da 
razum nije u stanju donositi sud, osim u svijetu materije. 

FITRA (Priroda čovjeka) 

Puno ljudi čija fitra nije iskrivljena grijesima, kufrom i 
ateističkim ideologijama, vjeruju u postojanje jedinog Allaha, 
dželle še’nuhu, pa čak i životinje. 

Svi ljudi, i vjernici i nevjernici, kada ih zadesi velika nesreća 
- udarac sudbine, od kojeg gube strpljenje i ne nalaze mu lijeka, 
ne traže spasa i zaštitu ni od koga od poznatih stvorenja, nego 
traže pomoć i utočište kod Snage koja je iza tih stvorenja. Snaga 
koju ne vide, ali koju u dušama i srcima, i svakim živcem 
osjećaju kao Njeno postojanje, Njenu veličinu i uzvišenost. 

Ovo se dešava velikom broju učenika u danima ispita, kao i 
mnogim bolesnicima kad se bolovi pojačaju i Ijekar postane 
nemoćan. Svi se vraćaju svome Gospodaru i posvećuju se 
Njegovom obožavanju, ibadetu. 

Jeste li se ikada zapitali šta je uzrok tome i njemu sličnom? 
Kako otkrivamo da se svako ko padne u poteškoću vraća Allahu, 
dželle še’nuhu? 

Svi se sjećamo prošlog rata i onoga prije njega kako su se 
ljudi okretali vjeri, tražeći utočište kod Allaha, dželle še’nuhu. 
Komandiri i zapovjednici su se upućivali prema džamijama i 
pozivali vojsku na namaz. 

U jednom časopisu objavljen je interesantan članak nekog 
mladića padobranca (u vrijeme kada su padobranci i slijetanje bili 
nešto novo), koji opisuje svoj događaj, pa kaže da je odrastao u 
kući u kojoj niko nije spominjao Boga, niti Mu se molio, klanjao... 
Učio je u školama u kojima nije bilo časova vjeronauke niti 
pobožnog učitelja, odgojen je materijalističkim (laičkim) odgojem. 
Međutim, kad se prvi put spuštao padobranom, vidjevši samoga 
sebe kako pada i prije nego se padobran otvorio, počeo je 
govoriti: „0 Bože, o Gospodaru!", iz srca se molio, čudeći se 
otkuda mu je došlo ovo vjerovanje?! 

Međutim, u tome nema nikakvog čuda, jer je vjerovanje u 
svemoć Allaha, dželle še’nuhu, nešto što je skriveno u svakoj 
duši. To je priroda, jedan od osnovnih ljudskih nagona. 

Ovu ljudsku prirodu (nagon) ponekad prekriju strasti, želje, 
požude i materijalne potrebe, pa kada je potresu strahote, 
opasnosti i nedaće, zbaci sa sebe taj prekrivač i pojavi se. Zbog 
toga se onaj koji ne vjeruje naziva kafirom, a kafir na arapskom 
jeziku znači: „onaj koji pokriva". 

Anatol Frans, poznati francuski pisac, nevjernik, povodom 
svog ateizma i nevjerovanja, rekao je: „Čovjek postane vjernik 
kada se kao rezultat mokraćne analize ustanovi da ima šećernu 
bolest ( u vremenu kada inzulin još nije bio poznat)..." 

Jednoj pobožnoj bogobojaznoj muslimanki je rečeno: „Taj i 
taj je naveo hiljadu dokaza o postojanju Allaha dželle še’nuhu!" 
Ona se nasmijala i rekla: „Kada bi sam putovao pustinjom, pa ti 
se okliznula noga i pao u bunar iz kojeg nisi u stanju izaći, šta bi 
radio?" Njen sugovornik joj je odgovorio: „Dozivao bih: - O 
Bože!!!" ” To je dokaz!" - dodala je ona. 

Vjerovanje u Allaha, dželle še’nuhu, je u dubini svakog 
čovjeka. To je istina koju mi muslimani poznajemo, jer nas je 
Allah, dželle še’nuhu, obavijestio da je vjerovanje (iman) priroda 
(nagon) s kojom je stvorio ljude. 

Nemoguće je da čovjek živi i umre ne razmišljajući o 
Gospodaru ovog svemira. Međutim, možda mu je razum bio 
„kratak", pa nije stigao do istinskog Božanstva, nego je obožavao 
druge mimo Njega, smatrajući daje to bog ili da približava Bogu. 

Mušrici plemena Kurejš su obožavali Hubela, Lata i Uzza- 
a, kamenje i kipove. Hubel je kip od crvene školjke koji je Amr 
Ibn Luhajj donio iz Sirije, iz Harne. 

Rekli su mu da je velik i moćan bog, pa kad ga je ponio na 
devi, pao je na putu i polomila mu se ruka, te su mu napravili 

ruku od zlata. Bog kome se polomila ruka! No, i pored toga su ga 
obožavali! 

Obožavali su ga u časovima sigurnosti, pa kada bi zaplovili 
morem i valovi se uzburkali, najavljujući avet potopa, nisu 
govorili: „0 Hubele!" , nego su dozivali: „0, Allahu !“ 

Ovo su neke osnove koje nas podsjećaju na Allahovu, 
subhanehu ve teala, veličinu, jednoću i jedinstvenost i Njegovo 
pravo, a našu neprikosnovenu obavezu da Mu činimo ibadet 
onako kako nam je to On, subhanehu ve teala, propisao i da Mu 
budemo u pokornosti kako Uzvišeni zahtijeva. 

Namaz je jedan od znakova imana i temelj pokornosti 
kojom su odlikovani iskreni i pravi vjernici nad nevjernicima. 

PRIPREMA ZA NAMAZ 



ČIŠĆENJE 

Čistoća je propisana Kur’anom i Sunnetom. Uzvišeni Allah 

kaže: 



”... a ako ste džunupi, onda se okupajte!” (El-Maide, 6.) 

"... i haljine svoje očisti!” (El-Muddessir, 4.) 

“Allah zaista voli one koji se često kaju i voli one koji 
se mnogo čiste.” (El-Bekare, 222.) 

Allahov Poslanik, sallallahu alejhi ve sellem, kaže: 

"Namaz neće biti primljen bez (prethodne) čistoće .” 1 
“Čistoća je dio imana .” 2 

Čistoća se ostvaruje uklanjanjem nečistoća čistećom 
vodom sa odjeće klanjača, tijela i mjesta gdje se klanja i da se 
bude pod abdestom ili gusulom, a u slučaju da nema vode, pod 
tejemmumom. 



1 Muslim, 224; Et-Tirmizi, 1; i Ibn-Madže, 272. 

2 Muslim, 223. 

ČIME SE POSTIŽE ČISTOĆA? 

Čistoća se postiže sa dvije stvari: 

1. Prirodnom vodom 

Ona ima sve prirodne osobine tako da sa njom nije 
pomiješano bilo šta što se u njoj obično ne nalazi, svejedno bilo 
to nečisto ili čisto. U takvu vodu se ubrajaju:bunarska voda, voda 
sa izvora, kišnica, riječna voda, otopina snijega i morska slana 
voda. 

U tom smislu, Uzvišeni kaže: 

”1 Mi s neba čistu vodu spuštamo. ” (El-Furkan, 48.) 

Allahov Poslanik, sallallahu alejhi ve sellem, je rekao: 
"Voda je čista, osim ako se uprlja nečim nečistim pa promijeni 
miris, okus i boju .” 3 

2. Čistom površinom zemlje 

Tj. čistim zemljinim tlom u vidu praha, pijeska, kamena i 
slanače (onog što se računa kao zemlja), jer je Allahov Poslanik, 
sallallahu alejhi ve sellem, rekao: "Čistom zemljom musliman bi 
se mogao čistiti i kad ne bi imao vode deset godina. Kada nađe 
vodu, neka se njom opere .” 4 



3 Ibn-Madže, 521; Bejhaki, Es-sunenul-kubra, 1/260. Albani kaže daje daif, Daiiful-džami’i, 5899. 
Ulema se složila da je njegovo značenje ispravno. 

Tuhfetul -ešraf, 4/164 



4 Hadis je sahih. Sahihul- džami’i, 3861; Ebu-Davud, 357; Et-Tirmizi, 124. 

Osnovno čišćenje se ostvaruje uklanjanjem fizičke 
prljavštine (materije koje su sa šerijatskog stanovišta nečiste) 
čistom vodom sa odjeće, tijela i mjesta gdje se klanja. 

Vjersko čišćenje od apstraktne nečistoće (tj. onog što je 
tako šerijatski definisano), (džunupluk, vršenje velike i male 
nužde...) postiže se uzimanjem abdesta ili kupanjem. 



VRSTE VODA 

Ovdje treba napomenuti da sa šerijatskog stanovišta 
imamo više vrsta voda: 

1. čista voda (tahuur), a to je izvorska voda, kišnica, 
tekuća voda, otopina od snijega, stajaća voda, bunarska i 
morska slana voda. Sva ulema je suglasna (idžma’a) da su ovo 
čiste vode i da se njima postiže šerijatska čistoća - taharet, čak i 
onda kada promijeni svoj miris zbog dugog stojanja ili zbog 
proticanja preko čistih materija kao što je zemlja, prašina, blato, 
lišće itd. 

Isto tako, ako se čista voda pomiješa sa uljem ili nečim 
sličnim što se u njoj neće rastvoriti, ona ostaje i dalje upotrebljiva 
za šerijatsko čišćenje. Propis je isti i kada se pomiješa sa malim 
količinama čistih tvari, kao što su tečni mirisi. 



U čiste (tahuur) vode spada i voda korištena za: 

a) otklanjanje fizičke nečistoće ako time ne promijeni svoje 
osobine. 

b) voda korištena za abdest i gusul. 

2. nečista voda (nedžis), a to je svaka voda koja promijeni 
jednu od svojih osobina (ukus, miris i boju) zbog miješanja sa 
nečistim materijama sa šerijatskog stanovišta, kao što je voda 
korištena u odstranjivanju fizičke nečistoće i time promijenila 
neku od svojih osobina, npr.: pranje dječije garderobe od 
mokraće i izmeta. 

3. čista, ali ne i čisteća voda (tahir) a to je voda koja se 
pomiješa sa čistim tvarima koje prevladaju njene osobine do te 
mjere da se više ne zove vodom, kao čaj, kahva, sok itd. 
Međutim, ispravno mišljenje je da su samo dvije vrste vode, a 
ova treća vrsta ona u osnovi i nije više voda, te ju je i suvišno 
ubrajati u vodu. 

Neki učenjaci pod ovu vrstu ubrajaju i korištenu vodu pri 
abdestu ili kupanju, što je neispravno mišljenje jer čistoća i 
nečistoća su šerijatski propisi koji se ne mogu ustanoviti bez 
dokaza, a u svjetlu dokaza nalazimo samo dvije prve vrste vode. 



Kada nečista voda postaje čista: 

Prema jačem (radžih) mišljenju islamske uleme, što je 
stav imama Ahmeda, da nečista voda postaje čista kada nestane 
onih osobina zbog kojih smo je ocijenili kao nečistu, bilo 
odlijevanjem dijela zaprljane vode ili dodavanjem velike količine 
čiste vode, ili da promjena ukusa, mirisa ili boje nestane sama ili 
filtriranjem bez obzira da li se radilo o velikoj ili maloj količini 
vode, jer uspostavljanje šerijatskog propisa zavisi od njegovog 
uzroka. Zbog toga kažemo da je voda nečista kada je prisutan 
uzrok njene nečistoće, tj. promjena ukusa, mirisa ili boje 

prljavštinom, kao što kažemo da je voda kad te promjene 
nestane . 5 



Šta se smatra nečistim? 

Nečistim se smatra sve što izađe iz dva ljudska otvora: 
izmet, mokraća, mezija, vedija i si; zatim mokraća, balega i izmet 
svih životinja čije je meso zabranjeno jesti; zatim krv, gnoj i ono 
što se povrati u slučaju da toga ima puno, te sve od uginulih 
životinja, osim kože ako se uzme i uštavi i tako očisti, jer je 
Allahov Poslanik, sallallahu alejhi ve sellem, rekao: “Svaka koža 
je čista ako se uštavi ." 6 

Koža životinja čije je meso zabranjeno jesti nije dozvoljena 
ni nakon što se uštavi, jer je njena osnova nečista, dok koža 
uginulih životinja čije se meso u osnovi može jesti da je zaklano 
na propisan način, čista je ako se uštavi. 

Sperma je u osnovi čista, iako je od stvari koje je potrebno 
odstraniti. Njen izlazak povod je nužnosti kupanja. Ona se može 
odstraniti sa odjeće pranjem vodom ili suhim istiranjem 7 



5 , Abdu-Rahman b. Nasir es-Sa’dii, Nejlul-fikhi bi akrebit-turuki ve ejseril-esbabi str. 13-20 

6 Muslim, 366 ; Ebu-Davud, 4123; Et-Tirmizi, 1728. 

7 Fetve Stalne komisije, 5/281. 

ABDEST 



(Abdest je obavezno, Šerijatom ograničeno i propisano čišćenje 
poslije posebnih uzroka.) 



PROPISANOST I VRIJEDNOST ABDESTA 



Propisanost abdesta 

Abdest je propisan Kur’anom i Sunnetom. Uzvišeni Allah 

kaže: 

”0 vjernici, kad hoćete namaz obaviti, lica svoja i ruke svoje 
do iza lakata operite - a dio glava svojih potarite - i noge 
svoje do iza članaka. (El-Maide, 6.) 

U tom smislu, Allahov Poslanik, sallallahu alejhi ve sellem, 
je rekao: "Nikome od vas, sa izgubljenim abdestom namaz neće 
biti primljen sve dok ponovo ne uzme abdest .” 8 



Vrijednost abdesta 

Kolika je vrijednost biti pod abdestom najbolje potvrđuju 
Poslanikove, sallallahu alejhi ve sellem, riječi: "Hoćete li da vam 
kažem čime Allah briše grijehe i uzdiže položaje?” Rekli su: 



8 Buhari, 135. 





